GiliGold/VAD_KnessetCorpus huggingface dataset:
<עמיחי שי: מישהו שיקבל את אותו תפקיד ואותו עובד יפנה אליו, הוא זה שיפקח, הוא זה שיבקר, הוא זה שיבצע את המעקב, הוא זה שיקבע גם האם מגיע לו תגמול כזה או אחר ולאיזו תקופה.
מיקי רוזנטל: אבל זה לא אומץ בחוק, נכון?
<עמיחי שי: עדיין לא.
מיקי רוזנטל: אנחנו רק באנו לתקן.
<עמיחי שי: משרד מבקר המדינה בכל מה שקשור למשרד מבקר המדינה, ניתנו הנחיות על ידי המבקר וזה חלק מהביקורת וחלק מהדוחות.
<עמיחי שי: גם רואים את התוצרים.
<עמיחי שי: הנושא של מכרזים הוא חלק בלתי נפרד מכל מטלת ביקורת במשרד מבקר המדינה וחייבים להכניס אותו.
<עמיחי שי: הנושא של ריכוזיות במשק, יש דוח על זה.
<עמיחי שי: הנושא של חלוקת אשראי, יש דוח על זה.
<עמיחי שי: הנושא של נפוטיזם, הנושא של כללי אתיקה לשרים וסגני שרים כאשר משרד מבקר המדינה בתוך העניין הזה ואתמול שמענו שהועברה לוועדת הכנסת כללי אתיקה לחברי כנסת שקשורים גם לשדולות וכיוצא באלה.
<עמיחי שי: זאת אומרת, רואים שחלק מהדברים האלה כן נעשים, בטח ובטח במשרד מבקר המדינה.
<שמואל גולן: אני אשלים.
<שמואל גולן: אדוני, קודם כל, הדוח הוא באמת משנת 2007-2008 וכמובן שחלה התקדמות מאז ואנחנו כנראה נצטרך לשקול עכשיו ביצוע בדיקת מעקב על מנת לראות האם חלה התקדמות.
<שמואל גולן: אנחנו חושבים שאנחנו צריכים לתת את הדעת יותר ולמקד את העניין במקומות הרגישים שזה בדרך כלל שוק ההון, המיסוי, רשות ניירות ערך, כל המקומות האלה שכנראה הם רגישים מאוד.
<שמואל גולן: עדיין עולה התהייה הזאת שלא קיבלנו את הפתרון לה, מדוע רשות ניירות ערך הגבילה רק לשלושה חודשים ושם הממשק הוא כבד מאוד.
<שמואל גולן: אני יודע שהם חשופים לכולם, אבל עדיין זה מעלה תהיות ואנחנו נצטרך להביע עמדה בעניין הזה.
<שמואל גולן: אני רוצה להעיר כאן עוד דבר אחד בנושא של ועדה לניגוד עניינים.
<שמואל גולן: קיימת ועדה כזאת שיושבת במשרד המשפטים.
<שמואל גולן: הבעיה היא שהוועדה הזאת היא ועדה ממליצה ולא ועדה סטטוטורית.
<שמואל גולן: אנחנו ממליצים – המלצנו לא פעם בדוחות שלנו – לתת לה מעמד סטטוטורי על מנת שהיא תוכל לכפות אחרי כן על הגופים לבצע את מה שהיא מחליטה.
<שמואל גולן: לגבי החוברת שהוצגה כאן.
<שמואל גולן: מעבר למה שנאמר שזאת הייתה ועדה ציבורית שאמנם מונתה על ידי השופט בדימוס לינדנשדטראוס, אבל היא בעצם לא דוח שיצא מטעם משרד מבקר המדינה.
<שמואל גולן: חלק מהדברים שמופיעים בה, אנחנו מיישמים אותם ואת חלקם עמיחי הציג כאן.
<שמואל גולן: חלק מהדברים הם למגרש של המחוקק שצריך לתת את הדעת לעניין הזה ואנחנו ממליצים לעיין בזה.
אמנון כהן: מבקר המדינה בדימוס, בבקשה.
אמנון כהן: יושב ראש עמותת שקיפות בינלאומית לישראל.
<מיכה לינדנשטראוס: אני רוצה לברך את חבר הכנסת אמנון כהן על כך שטרח וקבע את מועד הישיבה.
<מיכה לינדנשטראוס: אחרי הישיבה של השדולה שהתקיימה פעמיים, בה השתתפתי ואמרתי את הדברים, אני רוצה לומר משהו בווידוי.
<מיכה לינדנשטראוס: כשהקמתי את הוועדה בראשותו של פרופסור אברהם פרידמן, חשבת שתוך כמה חודשים אנחנו כבר נראה את הפרי ונראה את החומרים המוכנים כי אמרנו אז, ואני אמרתי את זה עת הקמתי את הוועדה, שהעניין של הון-שלטון הוא אחד הדברים הרציניים ביותר שמחייבים תשומת לב.
<מיכה לינדנשטראוס: אני שמח שלקחת את העניינים לידיך, אני שמח שיש פעילות בנושא הזה ואני רק אומר שהפעילות הזו צריכה להסתיים.
אמנון כהן: אני מסכם את הדיון החשוב הזה בשני הנושאים ביחד.
אמנון כהן: כמובן אנחנו צריכים לחזק את אמון הציבור במערכת הציבורית ואנחנו צריכים להגדיל את רמת המוסריות, טוהר המידות, ניקיון כפיים ושקיפות בכל התהליכים בהם אנחנו מטפלים.
אמנון כהן: מאז הנושא של הוועדה לבחינת יחסי הון-שלטון אנחנו באמת רואים שחלקם הוטמעו גם בעבודת משרד מבקר המדינה ואנחנו רואים שחברי כנסת כבר לקחו את זה כחקיקה.
אמנון כהן: הוועדה הזו היא הבית של כל הנושאים האלה של שקיפות, ניקיון כפיים, הון-שלטון וכל מה שקשור לנושא הזה.
אמנון כהן: אנחנו כמובן עומדים לרשותכם.
אמנון כהן: חבר כנסת רוזנטל נתן לי הצעת חוק עליה אני אעבור ואעיר את הערותי.
אמנון כהן: אנחנו נקדם אותה כוועדה לביקורת המדינה.
מיקי רוזנטל: יחד עם משרד המשפטים.
אמנון כהן: אנחנו אף פעם לא יכולים לקדם חוק לבד.
אמנון כהן: כל החוקים שלנו מקודמים עם גופים רלוונטים.
<מלי פולישוק: כדאי שזה יהיה מכלול חוקים ולא רק חוק אחד.
אמנון כהן: אנחנו נחשוב ביחד.
אמנון כהן: אנחנו פתוחים גם לקבל מכם המלצות.
אמנון כהן: אתם יכולים לשלוח לנו שלד של הדברים.
אמנון כהן: לפעמים יותר קל להעביר את החוק בחלקים מאשר אם זאת פלטפורמה ורפורמה שיותר קשה.
אמנון כהן: לכן מגיעים לנקודה-נקודה ופורסים את זה על כמה חוקים.
אמנון כהן: מניסיוני אני יודע שאם זאת רפורמה, בדרך כלל היא נתקעת.
אמנון כהן: לכן ניקח חלקים-חלקים אבל נעשה ביחד בכל נושא ונושא ואני חושב שנוכל לקדם את הנושאים.
אמנון כהן: משרד המשפטים, אני מבקש שתבחנו את הנושא הזה של אתר הפורשים ברגישות המרבית אבל עם ראייה ציבורית חשובה.
אמנון כהן: כל אלה שפורשים והם ברמות מסוימות, בתפקידים מסוימים וגם היכן הם טיפלו או לא טיפלו.
אמנון כהן: תבחנו את הסוגיה הזאת.
אמנון כהן: בנושא הצינון נעשית עבודה יפה אבל נמשיך לבחון את הסוגיה הזאת, כפי שציינו בדוח, בנושא של עומק העבודה ואורך הזמן.
אמנון כהן: זאת אומרת, כמה זמן הוא טיפל בתחומים ומה רמת הבקיאות שלו.
אמנון כהן: על פי זה הוא יקבל את אורך תקופת הצינון.
אמנון כהן: אני לא רוצה להיות קמצן בנושא תקופת הצינון, לא חמישים אחוזים כאן ושבעים אחוזים כאן.
אמנון כהן: אל תסתכלו על החור שבגרוש.
אמנון כהן: כאן צריך לתת לו כי יש לו משכנתה, יש לו הוצאות, יש לו אורח חיים ואל תפגע באורח החיים שלו.
אמנון כהן: יש כאן עוד הצעה שהציעו ואמרו שהוא מומחה בתחומים מסוימים ולכן תיעזר בידע שלו, תן לו משימות שטובות גם למדינה.
אמנון כהן: יכול להיות שאפשר לקבל ממנו דברים טובים בתקופת הצינון שלו.
אמנון כהן: אל תשלם לו משכורת אבל תן לו התקשרות, שיביא לך מחקר כזה וכזה לטובת המערכת ולטובת המדינה ולשם כך הוא יקבל את שכרו.
אמנון כהן: אנחנו רואים שלא כולם מגיעים לדווח.
אמנון כהן: צריך לחזק את הדבר הזה.
אמנון כהן: אני יכול להגיד ששמונים אחוזים מהאנשים בכלל לא באים לוועדות.
מיקי רוזנטל: יש אי בהירות בחוק הנוכחי.
אמנון כהן: צריך לשנות את החוק שהוא חוק ישן ולהתאים אותו למודל של היום ולעידן של היום, לפתוח אותו ולטפל בו.
אמנון כהן: אנחנו שותפים שלכם לכל דבר ועניין.
אמנון כהן: גם נושא הכפיפות.
אמנון כהן: אם תחליטו שמבקר פנים של אותו משרד ממשלתי הוא זה שאחראי, הוא למעשה צריך לבחון את כל הסוגיה וללוות את הפורש גם לאחר מכן, ואז הוא ידווח לסמנכ"ל על מה שקורה.
אמנון כהן: אולי צריכה להיות פונקציה בתוך משרדי הממשלה שהיא תעקוב אחרי מה שקורה כי קשה לעקוב אחרי כל אחד.
אמנון כהן: היועץ המשפטי עסוק בדברים שלו, הסמנכ"ל עסוק בדברים שלו אבל צריך להיות מישהו שהוא כמו שומר הסף והוא יהיה הגוף.
אמנון כהן: אתם תחליטו מה הכי טוב.
אמנון כהן: כמובן צריך להגביר את השקיפות.
אמנון כהן: אנחנו מקדמים חקיקה אותה נלמד.
אמנון כהן: מלי תעביר אלינו את הנושאים האלה ואנחנו עומדים לרשותכם.
אמנון כהן: בא נחזיק אותו, איזה גודל יש לו.
יולי יואל אדלשטיין: יהיה קצת יותר קשה להחזיק אבל באמת, זה חוסך הרבה נייר.
<מבקר המדינה יוסף שפירא: היתרון הוא לא רק חיסכון במאות אלפי שקלים על כל דוח אלא גם בכך שהוא מקל על המשתמש.
<מבקר המדינה יוסף שפירא: אפשר לעשות cut and paste לצורך דיווחים לעיתונות, זה בוודאי יקל וגם לכל אחד אשר רוצה להחזיק את דוח מבקר המדינה ולעשות בו שימוש כל שהוא, שלא לדבר כמובן על אפקט הדוחות הירוקים לטובת הטבע גם.
<מבקר המדינה יוסף שפירא: הוא קל ונייד.
יולי יואל אדלשטיין: אדוני המבקר, כרגיל, אני מאד שמח לראות אותך כאן, במשרדי, יחד עם יושב-ראש הוועדה לביקורת המדינה, חבר הכנסת אמנון כהן וחבר הוועדה, חבר הכנסת באסל גטאס שהצטרף אלינו.
יולי יואל אדלשטיין: אני חושב שזה יהיה אך טבעי לומר שלפעמים דוחות המבקר עוסקים בנושאים שאפילו לא זוכים לפוטו.
יולי יואל אדלשטיין: נושאים שהם חשובים מאד אבל הם לא נחלה של חיי היום-יום של האזרחים.
יולי יואל אדלשטיין: לגבי הדוח שנמצא לפנינו, גם בצורה של ספר וגם בצורה האינטרנטית שלו, צורה של כרטיס, עוסק במשהו שכל אזרח נתקל בו יום-יום, תפקוד של הרשויות המקומיות, אם זה בחשיפה של האזרחים לרשות, כמעט באופן פיזי אפשר לומר, אגף הרווחה ואגף הקליטה וארנונה וכל הדברים הידועים, אם זה תלות, אפשר לומר, של האזרחים בכל מה שקורה בבריאות הציבור ובחינוך, לפחות בעל-יסודי ובגנים, שיפור פני העיר והסביבה שהם חיים בה, אפרופו הסביבה, שזה עתה דיברנו עליה.
יולי יואל אדלשטיין: אני חושב שהדוח של המבקר, כרגיל, בצורה מאד יסודית, מאד ראויה, בודק את כל התפקוד, את כל הדברים שהשלטון המקומי עוסק בהם.
יולי יואל אדלשטיין: אני מזכיר כמה: הסדרי חנייה ומכרזים שאינם פומביים, התקשרויות וניהול אירועים, לפעמים בזבזניים צריך לומר, שמשפיעים על חיי האזרחים.
יולי יואל אדלשטיין: אני, יחד עם זה, כרגיל, בדוחות האלה, משתדל למצוא נושא שהוא יותר קרוב ללבי משאר הנושאים החשובים, וכאן אני כן אתייחס למה שהמבקר כותב כשהוא עוסק בנושא של בני נוער בסיכון, נוער מנותק לפעמים, אנחנו אומרים.
יולי יואל אדלשטיין: לצערי הרב, הנושא הזה, אדוני המבקר, כפי שאתה יודע, מזעזע את כולנו פעם ב...
יולי יואל אדלשטיין: כשקורה איזה מקרה דקירה, רצח, אלימות חריגה.
יולי יואל אדלשטיין: לפעמים בני נוער אחרים, כמו שזה עתה ראינו, הם הקורבן.
יולי יואל אדלשטיין: לפעמים אזרח תמים ולפעמים, אף לא נעים לומר, ערב יום השואה הבינלאומי, לפעמים גם ניצול שואה שהיה בזמן הלא נכון במקום הלא נכון או העיר משהו.
יולי יואל אדלשטיין: לכן, התפקוד של הרשויות המקומיות, אני אומר את זה גם על סמך ניסיוני, כמי שעסק בזה כמחנך וגם כמי שעסק בזה רבות כשר, התפקוד של הרשויות המקומיות כאן הוא קריטי.
יולי יואל אדלשטיין: רק בטיפול הוליסטי של משרדי ממשלה, במיוחד מערכת החינוך והרשות המקומית, אם כולם ביחד יפעלו נכון, אז יש לנו אולי סיכוי למנוע מאחינו העיתונאים להוציא כותרות כאלה מכיוון שהמקרים האלה יקרו פחות, לפחות, אני לא רוצה לומר אף פעם לא יקרו אבל יקרו פחות ממה שאנחנו עדים לו עכשיו.
יולי יואל אדלשטיין: אז כרגיל, יישר כוח גדול ואני סמוך ובטוח שהוועדה, בראשות חבר הכנסת אמנון כהן, כפי שכבר למדת בתקופה האחרונה, תעשה עבודה יסודית ותעזור לגופים שונים להסיק, לרשויות במקרה זה, להסיק את כל המסקנות הדרושות.
יולי יואל אדלשטיין: תודה רבה לך על הדוחות שלך.
<מבקר המדינה יוסף שפירא: תודה אדוני היושב-ראש.
<מבקר המדינה יוסף שפירא: אני אומר כמה מילים באופן כללי לגבי הדוח שהוגש היום לכבוד היושב-ראש ואחר כך, הצוות יתייחס לנושאים הפרטניים.
<מבקר המדינה יוסף שפירא: דוח הביקורת עוסק במכלול סוגיות הקשורות בכל ובלב העשייה של השלטון המקומי בישראל, ושנוגעים גם לפרט וגם לכלל.
<מבקר המדינה יוסף שפירא: מדובר בנושאים הקשורים בהמשך המאבק בשחיתות הציבורית ולמען טוהר המידות, בנושאים כלכליים-חברתיים ובנושאים הקשורים באיכות החיים.
<מבקר המדינה יוסף שפירא: אולי משהו אקטואליה: יש בדוח הזה פרק על טיפול במזיקים תברואתיים ברשויות המקומיות.
<מבקר המדינה יוסף שפירא: שמענו והתבשרנו על האסון שקרה היום בירושלים, שקורבן אחד, ילדה, מתה כתוצאה משאיפת חומרי הדברה בדירה שבה הם מתגוררים.
<מבקר המדינה יוסף שפירא: בענין זה, הייתי רוצה אולי גם לציין שהנושא של היערכות העורף בשעת חירום תופס תאוצה.
<מבקר המדינה יוסף שפירא: אתמול הודיע השר גלעד ארדן כי תוך שבועיים, אם הוא לא יקבל את הסמכות והתקציב לעסוק בתחום הזה במסגרת המשרד שהוא עומד בראשו, הוא יפנה לראש הממשלה על מנת לבדוק אם יש טעם בהמשך היות משרד זה בתחום אחריותו.
<מבקר המדינה יוסף שפירא: אתמול גם הייתי בסיור ברשות הכבאות וההצלה ונוכחנו שם לדעת שהרשות הזאת מגיעה לכל מקום.
<מבקר המדינה יוסף שפירא: יש להם תחנות כיבוי והצלה במספר רב של נקודות בארץ, מרושתים בכל הארץ.
<מבקר המדינה יוסף שפירא: אתמול גם רב-טפסר שחר אילון הודיע לכל אזרחי ירושלים או בכלל, אזרחי כל המדינה, שיש בעיות מהסוג הזה, האסון שקרה בשכונת גילה כי יכולים לפנות גם אליו.
<מבקר המדינה יוסף שפירא: זה מעורר שוב את השאלה: האמנם משרד הביטחון או משרדים אחרים הם שצריכים להיות מופקדים על הנושא הזה, שהוא יכול להיות גם הנה, היום, בתקופה של חיים כתיקונים, האסונות רודפים אחד אחרי השני.
<מבקר המדינה יוסף שפירא: ההתחממות בגבול הדרום.
<מבקר המדינה יוסף שפירא: זה גורם לכך שצריך לשקול ועל הממשלה, ראוי שהיא תחליט מי מטפל בנושא הזה בצורה כוללנית ולא לגרור רגלים בענין הזה.
<מבקר המדינה יוסף שפירא: אני מצפה שהממשלה אכן תעשה זאת בימים הקרובים.
אמנון כהן: > אני אעשה את זה קצר: תודה אדוני היושב-ראש, כבוד המבקר, אני קיבלתי את הדוח מבעוד מועד, ובאמת נגעתם בדברים החשובים שקשורים לכל אזרח ואזרח.
אמנון כהן: יש לי רקע בשלטון המקומי, יש לי את הניסיון אז זה גם ייתן את המענה שלו בפרספקטיבה הזאת גם מהשטח אבל כבר, אדוני היושב-ראש, לא חיכינו ושיבצנו נושאים מתוך הדוח בדיונים של הוועדה לביקורת המדינה ונושא שנגעת, של בני הנוער, שכולנו רגישים אליו, כבר ביום שלישי הקרוב יש דיון עליו וכמובן, סימנו את הנושאים הבאים, כולל תכנון ובנייה, שעסקתי בוועדת הפנים והגנת הסביבה.
אמנון כהן: גם פה יש הרבה מאד תלונות של האזרחים על עצם הניהול, על לוח הזמנים, על "לך תבוא", "לך תבוא", אנשים מתייאשים.
אמנון כהן: גם בדברים האלה כמובן ניתן את המענה.
אמנון כהן: יישר כוח, אדוני המבקר, גם בנושא שלא אצטרך לסחוב כל יום את הדוח הביתה.
אמנון כהן: יש לי עכשיו במחשב, דיגיטאלי, אני אוכל לעבור על הדוחות ולצטט אותם באזורים שאני אהיה.
אמנון כהן: יישר כוח, ואנחנו נעשה את המלאכה לטובת הציבור.
יולי יואל אדלשטיין: אדוני המבקר, מישהו רוצה להוסיף?
<מבקר המדינה יוסף שפירא: ראש החטיבה, שמואל גולן.
<שמואל גולן: אדוני היושב-ראש, בקצרה, אני אסקור את הנושאים החשובים שנמצאים בתוך הדוח הזה: הדוח הזה עוסק, יש בו אסופה של 17 דוחות שעוסקים בתחום השלטון המקומי, שבתוכם יש נושאי ליבה שמדי שנה אנחנו בודקים אותם, ולצד זה נושאים שעומדים על סדר היום הציבורי.
<שמואל גולן: במערכת הזאת, שבדקנו אותה השנה, אני מזכיר לכולם שזאת היתה שנת בחירות ומטבע הדברים, חלק מהביקורות שנעשו פה הן ביקורות שיש להן זיקה כזאת או אחרת לתחום הבחירות.
<שמואל גולן: היושב-ראש הזכיר פה את הנושא של אירועים, שזה קיבל עצימות יתר בשנתיים האחרונות מטבע הדברים.
<שמואל גולן: אנחנו פקדנו מעל 85 גופים בביקורת הזאת, שמתוכם מעל 60 הן רשויות מקומיות מתוכן עיריות, 45 עיריות, והשאר זה מועצות מקומיות ומועצות אזוריות.
<שמואל גולן: עסקנו במגוון של נושאים שהייתי מחלק אותם ב-4 או 5 קבוצות עיקריות: 1.
<שמואל גולן: זה שירותים מוניציפאליים.
<שמואל גולן: 2.
<שמואל גולן: מינהל תקין וטוהר מידות.
<שמואל גולן: 3.
<שמואל גולן: מינהל כספי ותשתיות.
<שמואל גולן: 4.
<שמואל גולן: חינוך ורווחה.
<שמואל גולן: נושא שהוא נושא ליבה אצלנו כל שנה זה נושא של תכנון ובנייה, שמדי שנה אנחנו בודקים.
<שמואל גולן: ברשותך, אדוני היושב-ראש, הייתי רוצה להתמקד ב-2,3 נושאים: 1.
<שמואל גולן: לגבי השירותים המוניציפאליים – עסקנו בסוגיה של שילוב הרשויות המקומיות וטיפול בתופעת שמירת הסדר הציבורי במרחב הציבורי.
<שמואל גולן: נתנו סמכויות לרשויות המקומיות לסייע באמצעות שיטור קהילתי, באמצעות תכניות אחרות שנמצאות פה, על מנת לסייע בשמירת הסדר הציבורי.
<שמואל גולן: אנחנו יודעים שהנוער מסתובב במקומות, הזכיר את זה אדוני היושב-ראש, על דקירות, על וונדליזם שאנחנו מוצאים ברשויות מקומיות כאלה ואחרות ולכן, רוב הרשויות נערכו לענין הזה בין בהקמת כוח התערבות ובין בשילוב המשטרה ובין בהקמת מערך של תצפית, מצלמות וכדומה, והדבר הזה חשוב מאד.
<שמואל גולן: מטבע הדברים, מצאנו כמה דברים שצריכים לתקן אותם ומצוינים בתוך הדוח הזה והם חשובים מאד.
<שמואל גולן: בתחום של טוהר המידות ומינהל תקין – הייתי מתמקד בשני דברים עיקריים: 1.
<שמואל גולן: הנושא של ניהול האירועים.
<שמואל גולן: הזכרנו את זה במילה אחת.
<שמואל גולן: השנה היתה עצימות מסוימת בכל נושא ניהול האירועים.
<שמואל גולן: עירייה אחת שמצוינת שם, בפנים, הוציאה רק במהלך השנה מעל 18 מיליון שקל על ניהול אירועים, שחלקם התקשרויות לא נכונות, תשלום יתר וכל מיני תקלות אחרות שמוצגות שם.
יולי יואל אדלשטיין: לפחות ראש העיר זכה בבחירות?
יולי יואל אדלשטיין: יש הצדקה להוצאה כזאת?
<שמואל גולן: הוא זכה.
<שמואל גולן: הנושא השני הוא תופעה שהמבקר נתן אותה כאחד הדגשים, זה הטיפול בנושא של מכרזים והתקשרויות.
<שמואל גולן: באחד מהדברים פה עסקנו בסוג מסוים של מכרזים, שזה מכרזי זוטא.
<שמואל גולן: זה מין מנגנון שעוקף את המכרז הפומבי ומצאנו בו ליקויים רבים, שאנחנו מקווים שמשרד הפנים ייקח את הדבר הזה וימנף את זה להנחיות כיצד לטפל.
<שמואל גולן: הטיפול בנוער מנותק הוזכר על ידי היושב-ראש.
<שמואל גולן: זהו נושא שיש בו המשכיות מסוימת לפעולות שכבר הצגנו אותן.
<שמואל גולן: המשרד עסק בעבר בסוגיה של הנשרת תלמידים, נשירה, ועכשיו הגענו לקבוצה הזאת שהיא נוער מנותק.
<שמואל גולן: יש ליקויים רבים מאד בנוער מנותק, אנחנו לא יכולים אפילו למפות כמה נוער מנותק נמצא כי מי שצריך לעשות את העבודה הזאת הן הרשויות המקומיות, שצריכות לעקוב אחרי כל ילד באמצעות הקב"סים, באמצעות בעלי תפקידים אחרים ולטפל בהם בכל מיני תכניות שקיימות לקידום נוער, וכלה בדברים אחרים.
<שמואל גולן: הדבר האחרון שהייתי רוצה למקד את כולם פה זה בתחום המינהל הכספי, התחום של המלוות.
<שמואל גולן: התופעה הזאת של יד חופשית שנותנת לרשויות המקומיות לקחת הלוואות מבלי להסתכל באופק קדימה, שהלוואות צריך כנראה גם להחזיר, מכניסה את הרשויות לסחרור.
<שמואל גולן: הרשויות היום נמצאות בעומס מלוות של מעל 14 מיליארד שקל, שהוא כמובן פרוס לאורך השנים.
<שמואל גולן: חלק מהמלוות האלה, מי שיצר אותם כבר לא נמצא בשלטון ומישהו אחר צריך לטפל בענין הזה.
<שמואל גולן: זאת גם שיטה, היום, לבצע תכניות הבראה, שהיא שיטה קלוקלת.
<שמואל גולן: כבר אמרנו את זה כמה פעמים, ויש לתת את הדעת לענין הזה.
<שמואל גולן: תודה רבה אדוני.
<שמואל גולן: אני רוצה להודות, כמובן, לכל האנשים שעשו את זה, מנהלי האגפים שנמצאים פה יחד עם כל הצוות.
יולי יואל אדלשטיין: אם כן, אנחנו עוד פעם מודים למבקר המדינה.
יולי יואל אדלשטיין: תודה רבה, כרגיל, על ההתמקדות בנושאים החשובים וגם על היכולת לבצע יחד עם הצוות המסור, שאנחנו רואים אותו כאן, את העבודה הראויה.
יולי יואל אדלשטיין: אני לא יכול לומר שנצפה לדוחות הבאים.
יולי יואל אדלשטיין: הלוואי ויום אחד תתייצב ותגיד: בדקנו, אין כל כך אלא לשבח אבל כנראה אנחנו עדין לא שם אז כן נצפה לדוחות הבאים מכיוון שאור השמש, כידוע, מחטא והעבודה שלך, מבחינתנו, זה אור השמש.
<מבקר המדינה יוסף שפירא: תודה גם לחברי הכנסת אמנון כהן, יושב-ראש הוועדה לענייני ביקורת המדינה, שפועל באמת להציף גם את הנושאים שבדוחות הביקורת, ועושה את זה בצורה יעילה מאד, בצורה תדירה.
אמנון כהן: שלום לכולם, אני פותח את ישיבת הועדה לענייני ביקורת המדינה.
אמנון כהן: הנושא שעל סדר היום: הגנת הצרכן וסחר הוגן – דוח מבקר המדינה 64א', עמ' 433.
אמנון כהן: עו"ד אהוד פלג מנכ"ל המועצה הישראלית לצרכנות ביקש ממני לקיים דיון בנושא.
אמנון כהן: גם חבר הכנסת מיקי רוזנטל ביקש את הדיון.
אמנון כהן: הוועדה ראתה לנכון שהנושא חשוב, ערכי, צרכני וציבורי וחשוב שנקיים עליו דיון.
אמנון כהן: מצאנו חלון זמן, לוח הזמנים של הוועדה סגור לדיונים לשלושה חודשים.
אמנון כהן: על פי דוח מבקר המדינה נראה שבשורה תחתונה אין מענה לצרכן, אין מענה לאזרח, יש בלבול במערכת.
אמנון כהן: יש את הממונה על הגנת הצרכן וסחר הוגן ויש את המועצה הישראלית לצרכנות, אנחנו יודעים מהו תחום עיסוקו של כל אחד מהגופים, אבל לצרכן לא תמיד ברור.
אמנון כהן: לא פעם פונים אלינו אזרחים בנוגע לעסקאות שביצעו ומתלוננים שלא תמיד יש להם כתובת למי לגשת ולמי להפנות, כנראה שהנושא לא מוסדר.
אמנון כהן: דוח מבקר המדינה מציין שאכן קיימת בעייתיות בנוגע לכתובת אליה הציבור יכול לפנות, נלמד את הסוגיה.
אמנון כהן: יתכן שיש להגביר את המודעות באמצעות כלי התקשורות כדי לדעת שבנושא א', ב' או ג' יש לפנות לגורם זה ובנושאים ד', ה' ו-ו' יש לפנות לגוף זה.
אמנון כהן: כמובן שבין שני הגופים יש סנכרון וכל אחד יכול לסייע בתחומו הוא.
אמנון כהן: המטרה היא שבעלי עסק, ביניהם יש הגונים שעושים טוב ומאידך יש כאלה שמנצלים את טוב ליבו של הצרכן, לא עומדים בלוח הזמנים או מבצעים עסקה לא נכונה.
אמנון כהן: אני אישית נחשפתי למספר פניות ציבור בנוגע לאספקת המוצר לצרכן.
אמנון כהן: התחייבו ללוח זמנים מסוים ולא עומדים בו, וכאשר מגיע זמן פירעון התשלום או שכבר המחיר שולם במלואו המוצר לא הגיע עדיין ללקוח.
אמנון כהן: כאן מתחיל המוכר בתירוצים, 'ההוא לא הגיע לעבודה' ועוד סיפורים.
אמנון כהן: אין מענה לצרכן עד שחברי הכנסת מתערבים ומתקשרים לאותו בעל עסק ומבהירים שלא כדאי לו שנקיים על כך דיון ולא כדאי שנפעיל את הכלים שברשותנו.
אמנון כהן: אנחנו משתדלים לסייע לצרכן.
אמנון כהן: הדוח מציג שקיים בלבלול בתחום ואין כתובת ברורה.
אמנון כהן: מעבר לכך, הממשלה קיבלה החלטה להסדיר את הנושא, היא הקימה את הרשות להגנת הצרכן והסחר הוגן.
אמנון כהן: למעשה רואים שזה מתעכב ומתמהמה ובכל פעם דנים.
אמנון כהן: רק בשנת 2010-2011 התחילו לגבש את העניין.
אמנון כהן: "עד למועד סיום הביקורת, יותר משש שנים לאחר שנעשה התיקון לחוק טרם נקבע המבנה הארגוני של הרשות וטרם הושלם איוש התפקידים בה, למעט צוות ההקמה.
אמנון כהן: בדצמבר 2012 הגיע משרד התמ"ת (משרד התעשייה, מסחר ותעסוקה), והרשות לסיכום בין-משרדי ובו הוגדר המבנה הארגוני לרשות ונקבע שאיוש התפקידים בה יתבצע בשתי פעימות" למעשה עד סוף שנת 2014 אמורות להסתיים שתי פעימות אלה.
אמנון כהן: נבקש לשמוע היום איפה אנחנו עומדים עם זה.
אמנון כהן: כמו כן מציין הדוח: "אולם ההסתדרות החדשה, וועד העובדים בתמ"ת הביע התנגדות ליישום הסיכום שהושג.
אמנון כהן: בנוסף, הרשות ביקשה לקבוע בעצמה את מסגרת האכיפה ולשנות את אופי העבודה לחוקרי משרד התמ"ת, הכלכלה, העוסקים באכיפת החוקים.
אמנון כהן: הצרכנים נתקלו בהתנגדות מצד עובדי המנהל ומנהלי המחוזות וועדי העובדים" כמובן צריך ללבן את הדברים כי בסופו של עניין אנחנו מנהלים בתוכנו מלחמה ולצרכן ולאזרח אין מענה.
אמנון כהן: אם יש חוק, צריך ליישום אותו ואם לא צריך לסגור את הרשות, לא צריך לבזבז כספי ציבור סתם.
אמנון כהן: אם אין מענה ואין כתובת יש לטפל בקיום החוק או לקבל החלטה אחרת.
אמנון כהן: הועדה תדאג ותשאף שתהייה כתובת לציבור הצרכני, שיהיה לו מענה הולם.
אמנון כהן: אנחנו נבחן, כי יתכן שאולי החוק לא טוב, אני כבר לא יודע כי הדברים שעולים כאן מאוד חמורים.
אמנון כהן: שש שנים לא מגיעים להבנות, נלמד את העניין.
אמנון כהן: אנחנו ניתן למר צבי וריטקובסקי משנה למנכ"ל ומנהל החטיבה במשרד מבקר המדינה להציג לנו את עיקרי ממצאי הדוח ולאחר מכן ניכנס לדיון.
אמנון כהן: נבקש לשמוע את משרד הכלכלה.
אמנון כהן: משה לביאן, סמנכ"ל בכיר במשרד הכלכלה, למי כפופה הרשות?
<משה לביאן: הרשות כפופה לשר והמחוזות למנכ"ל.
אמנון כהן: למה אתה הגעת?
<משה לביאן: הגעתי מטעם משרד הכלכלה.
אמנון כהן: אני צריך כאן את מי שממונה עליהם.
אמנון כהן: מי ממונה עליהם?
<משה לביאן: השר.
אמנון כהן: תעביר הודעה שישלחו לכאן את ראש המטה, אנחנו צריכים כאן תשובות.
אמנון כהן: מי שממונה על הרשות שיבוא, הדוח מדבר עליו ולא עליך.
אמנון כהן: אני רוצה לתקן את הדוח.
אמנון כהן: בבקשה תדאג.
אמנון כהן: השר לא יכול לבוא כרגע ואני מבין כי עם השר צריך לקבוע מראש, אם בסיכום נגיע להחלטה שהוא צריך להיות בדיון הבא, הוא יהיה.
אמנון כהן: ראש המטה או מי שמטפל מטעמו, המנכ"ל עמית לנג שהוא איש מוכשר, אמרת שהמחוזות כפופים אליו, גם הוא צריך להיות כאן.
אמנון כהן: שתי הפונקציות האלה, אם הם לא יכולים להגיע שיגע מי מטעם לתת תשובות, מה קורה עם המחוזות, מה קורה עם הרשות.
אמנון כהן: יש או אין, צריך לקבל החלטות בסוף.
אמנון כהן: אי אפשר שש שנים להימרח והצרכן סובל.
אמנון כהן: ממשרד האוצר, שיהיה נציג.
אמנון כהן: יאיר זילברשטיין, תתקשרי שיגיע לכאן, אם לא, ששר האוצר יגיע אם הוא לא יודע לטפל במשרד שלו.
אמנון כהן: המועצה לצרכנות ישראל כאן, נציבות שירות המדינה כאן, הבנתי שהדוח מציין שאתם לא קידמתם, אבל בפגישה המקדימה אמרו שאתם דווקא הייתם היותר בסדר, כתוב כאן: "בשל עיכובים בעבודה של נציבות שירות המדינה וכן בשל הסחבת ותפקוד ליקוי של וועדות האיתור לבחירה של הממונה על הגנת הצרכן והסחר הוגן, מונתה ממונה רק בשנת 2010, כארבע שנים לאחר תיקון החוק והדבר הביא לעיכוב בהקמת הרשות".
אמנון כהן: אנחנו נמצאים בשתי הפעימות.
אמנון כהן: עדכן אותנו היכן עומדות הפעימות.
אמנון כהן: כעת אנו מצפים להגיע לאנשים החשובים.
<צבי ורטיקובסקי: משרד מבקר המדינה עסק ועוסק בשנים האחרונות בביקורות - - -
אמנון כהן: ציינתי שחבר הכנסת מיקי רוזנטל היה בין יוזמי הדיון וביקש לקדם את הנושא, אומנם יש דוח וציינתי אותך לטובה אדוני חבר הכנסת.
אמנון כהן: אתה שותף שלי בתיקון הליקויים בנושא זה, הצרכנים הם במדרגה הראשונה.
<צבי ורטיקובסקי: משרד מבקר המדינה עוסק ועסק בשנים האחרונות בביקורות השונות גם בתחום של הצרכנים וביניהם דוח על מחירי המזון, דוח על מחירי המים.
<צבי ורטיקובסקי: אנחנו עסקנו ועוסקים גם בדוחות על חברת החשמל ותעריף חברת החשמל.
<צבי ורטיקובסקי: גם כאן אנחנו רואים שהצרכן לא כל כך משחק תפקיד במסגרת השיקולים ובמסגרת הדיונים, אותו לא כל כך לוקחים בחשבון.
<צבי ורטיקובסקי: כנראה שהוא שקוף או שמתעלמים מהאינטרסים שלו.
<צבי ורטיקובסקי: ניתן היה לצפות שעם שינוי החוק בשנת 2006 והקמת הרשות לסחר הוגן שתהייה עליית מדרגה במסגרת הייצוג של האינטרסים של הצרכנים.
<צבי ורטיקובסקי: הביקורת מבחינת התוצר לא כל כך מרנינה.
<צבי ורטיקובסקי: יש תחומים שגם דורשים טיפול, כרגע הביקורת לא התעמקה בהם, כמו תחום הסחר האלקטרוני שהוא תחום שצריך לתת עליו את הדעת, אבל כרגע הדוח לא התמקד בהיבט הזה.
<צבי ורטיקובסקי: במדינת ישראל יש כ- 20 חוקים שהעיקרי הוא "חוק הגנת הצרכן" - - -
אמנון כהן: הם מגיעים?
אמנון כהן: הם בודקים.
אמנון כהן: שיגיעו ויתנו לנו תשובה בוועדה.
אמנון כהן: אני מכבד אותך מאוד, זה בלי קשר אליך.
אמנון כהן: אני צריך מישהו שמטפל בנושאים כדי שייתן תשובות.
<משה לביאן: אני גם יכול לומר לך בשם השר מה ההחלטה שעומדת על השולחן היום.
אמנון כהן: שש שנים אני מחכה להחלטות.
<משה לביאן: אני אוכל לומר לך מה ההחלטה.
אמנון כהן: אני ארצה שהוא יגיד.
אמנון כהן: סליחה אדוני, בבקשה.
<צבי ורטיקובסקי: כפי שאמרתי יש כ- 20 חוקים שנוגעים להגנת הצרכן והעיקרי הוא "חוק הגנת הצרכן" התשמ"א 1981.
<צבי ורטיקובסקי: שוב, הכוונה או המטרה שיהיה ייצוג הולם לאינטרסים של הצרכנים אל מול הנחיתות היחסית שיש לצרכנים כשהם עושים עסקאות עם בעלי עסקים.
<צבי ורטיקובסקי: במיוחד הדברים אמורים בנוגע לשכבות חלשות שיכולת ההתמודדות שלהן היא יותר חלשה.
<צבי ורטיקובסקי: הממונים על התחום הזה במשרד הכלכלה הם שני גופים, האחת הרשות להגנת הצרכן ולסחר הוגן, שהוקמה מכוח תיקון בחוק משנת 2006, היא סטטוטורית ומיד נתייחס לדרך הקמה הלכה למעשה.
<צבי ורטיקובסקי: הגוף השני היא המועצה הישראלית לצרכנות שהיא חברה ממשלתית.
<שלמה אלמגור: אני אבקש לתקן אותך, סחר פנים במשרד הכלכלה הוא שמטפל, הרשות - - -
אמנון כהן: אתה לא מתקן אף אחד עכשיו.
אמנון כהן: עכשיו יש דוח מבקר המדינה, כשאתה מבקש רשות דיבור אתה תרים יד, כך נהוג כאן.
<צבי ורטיקובסקי: המועצה הישראלית לצרכנות היא חברה ממשלתית שמשמשת למעשה כארגון צרכנים והמשרד האחראי עליהם הוא משרד הכלכלה.
אמנון כהן: הכפיפות שלכם למי?
<אהוד פלג: שר הכלכלה.
<אהוד פלג: אנחנו פועלים באופן עצמאי ללא תלות על פי החוק.
<אהוד פלג: החוק קובע עצמאות תפקודית ועצמאות תקציבית למועצה בתקצוב מבסיס תקציב המדינה.
<אהוד פלג: בפועל זה לא מכובד ולא כך נקבע התקציב שלנו.
אמנון כהן: הכפיפות בסופו של דבר היא לשר, מיניסטריאלית.
<צבי ורטיקובסקי: השר האחראי על שני הגופים הוא שר הכלכלה.
<צבי ורטיקובסקי: הביקורת העלתה שלצרכן הישראלי למעשה אין כתובת אחת ברורה להפניית התלונות או לבירור זכויותיו, כיוון שיש כמה גופים שמטפלים בתחום, הוא גם לא כל כך מודע לתחומי העיסוק ולחלוקת הסמכויות ביניהם.